Hans Friedrich Vieweg

Hans Friedrich VIEWEG (naskiĝinta la  en Halle, mortinta la  en Braunschweig) estis germana libra eldonisto kaj presisto. Berline li malfermis en 1786 eldonejon kun presejo; laŭ instigo de duko Karlo Vilhelmo Ferdinando mem li transloĝiĝis al Braunschweig. Tie li editoris kaj publikigis plurajn skribaĵojn i.a. de Johann Baptist von Alxinger, Johann Wolfgang von Goethe (ekz. Hermann und Dorothea), Wilhelm kaj Alexander von Humboldt, Franz Alexander von Kleist, Leopold von Klenze. Multan flegon li havis koncerne al presado, kion li pliriĉigis per gisado kaj ludkartfarado. Lia eldonejo kunfandiĝis en 1818 kun la eldonejo Schulbuchhandlung de la bopatro Joachim Heinrich Campe. La rezulto estis gravega nova entrepreno.

Lia filo Eduard Vieweg (1797-1869), de 1825 kompaniano de la firmao Friedrich Vieweg & Sohn kaj de 1834 ununura estro, florigis ĉiujn sekciojn. Tamen li metis apartan efazon je natursciencaĵoj. Posteulis lin la filo Heinrich Vieweg (1826-1890); post ties morto en 1890 estis posedantoj la vidvino Helene (fraŭline: Helene Brockhaus) kaj ties filino Helene. En 1891 iĝis kompaniano Bernhard Tepelmann, edzo de Helene la pli juna.

Fonto
"Vieweg" - ĉe: Meyers Großes Konversations-Lexikon, volumo 20, Leipzig 1909, p. 157 

kategorio:Germanaj eldonistoj
kategorio:Naskiĝintoj en 1761
kategorio:Mortintoj en 1853
kategorio:Brunsvigo
kategorio:Librovendistoj
Kategorio:Homoj rilataj al Halle